section_heading: Ponovno okupljanje sastava, Reinkaos, konačni Dissectionov raspad i Nödtveidtovo samoubojstvo (2003. – 2006.)
paragraph_text: Godine 2006. Dissection je objavio treći studijski album Reinkaos; album je objavila vlastita diskografska kuća sastava Black Horizon u suradnji s izdavačem The End Records. Grupa je slijedila nauk švedske organizacije znane kao Misanthropic Luciferian Order (MLO), koja je danas poznata kao Temple of the Black Light; zbog toga tekstovi pjesama na Reinkaosu sadrže magične formule preuzete iz MLO-ova grimorija Liber Azerate, a same su pjesme utemeljene na nauku organizacije.